ΓΡΑΠΤΗ ΕΡΩΤΗΣΗ E-3395/01

υποβολή: Peter Liese (PPE-DE) προς την Επιτροπή

(21 Δεκεμβρίου 2001)

Θέμα: Κατάταξη των ενώσεων χρωμίου σύμφωνα με την οδηγία περί βιοκτόνων προϊόντων

Ενώσεις εξασθενούς χρωμίου (Chromate) χρησιμοποιούνται εδώ και περίπου 70 έτη στη βιομηχανική προστασία του ξύλου ως μέσο προστασίας κατά της διάβρωσης και ως βοηθητικό μέσο σταθεροποίησης κυρίως σε συνδυασμό με ενώσεις χαλκού. Μια ίδια βιοκτόνα δράση δεν προκύπτει όμως για τις ενώσεις χρωμίου, που βρίσκονται στο επεξεργασμένο ξύλο ως μη διαλυτές και μη τοξικές ενώσεις τρισθενούς χρωμίου. Η διαρκής προστασία ξύλων, στύλων ηλεκτρικού δικτύου, πασσάλων, κλπ. — εάν δεν χρησιμοποιηθούν τα ανωτέρω παρασκευάσματα χρωμίου-χαλκού — μπορεί να επιτευχθεί μόνο με σημαντικές παραχωρήσεις σε ό,τι αφορά τη διάρκεια και την αντοχή. Ενισχυτικές ουσίες χωρίς αποδεδειγμένη βιοκτόνο δράση δεν πρέπει σύμφωνα με την οδηγία περί βιοκτόνων προϊόντων (98/8/ΕΚ(1)) ούτε να κοινοποιούνται, ούτε να κατονομάζονται. Για λόγους πολιτικής του ανταγωνισμού καταβάλλονται τώρα προσπάθειες, οι ενώσεις του χρωμίου να παρουσιασθούν ως βιοκτόνα, με στόχο να παρεμποδισθεί ή να καταστεί ιδιαίτερα δύσκολη η παρουσία τους στην προστασία του ξύλου.

Ποια είναι η άποψη της Επιτροπής όσον αφορά το θέμα της κατάταξης των περιγραφομένων ενώσεων χρωμίου σύμφωνα με τις ρυθμίσεις της οδηγίας περί βιοκτόνων· Γνωρίζει η Επιτροπή ότι στην περίπτωση μιας λανθασμένης κατάταξης θα πρέπει να αναμένονται ιδιαίτερα σοβαρές, στρεβλωτικές του ανταγωνισμού, επιπτώσεις που παρεμποδίζουν το εμπόριο εις βάρος μιας μακροχρόνιας αποδεδειγμένης προστασίας του ξύλου και εις βάρος της χρησιμοποιήσεως ευρωπαϊκής ξυλείας·

(1) ΕΕ L 123 της 24.4.1998, σελ. 1.

Απάντηση της κας Wallstrm εξ ονόματος της Επιτροπής

(14 Φεβρουαρίου 2002)

Η Επιτροπή θα ήθελε να πληροφορήσει το Αξιότιμο Μέλος του Κοινοβουλίου ότι η οδηγία 98/8/ΕΚ του Ευρωπαϊκού Κοινοβουλίου και του Συμβουλίου της 16ης Φεβρουαρίου 1998 σχετικά με τη διάθεση βιοκτόνων προϊόντων στην αγορά δεν θεσπίζει σύστημα ταξινόμησης των ουσιών.

Σύμφωνα με το άρθρο 2, ισχύουν οι εξής ορισμοί:

Βιοκτόνα: δραστικές ουσίες και παρασκευάσματα που περιέχουν μία ή περισσότερες δραστικές ουσίες, με τη μορφή με την οποία παραδίδονται στον χρήστη, τα οποία προορίζονται να καταστρέφουν, να αποτρέπουν, να καθιστούν αβλαβή, να προλαμβάνουν τη δράση, ή κατ άλλον τρόπο να ασκούν περιοριστική δράση επί κάθε βλαβερού οργανισμού με χημικά ή βιολογικά μέσα.

Δραστική ουσία: ουσία ή μικροοργανισμός, συμπεριλαμβανομένων των ιών ή των μυκήτων, ο οποίος έχει γενική ή ειδική δράση επί ή κατά επιβλαβών οργανισμών.

Ανησυχητική ουσία: οποιαδήποτε ουσία, πλην της δραστικής ουσίας, που έχει την εγγενή ιδιότητα να προκαλεί ανεπιθύμητα αποτελέσματα στον άνθρωπο, τα ζώα ή το περιβάλλον και πουπάρχει ή παράγεται σε βιοκτόνο σε συγκέντρωση αρκετή ώστε να δημιουργήσει τέτοιο αποτέλεσμα. Η ουσία αυτή θα είναι κανονικά, εκτός εάνπάρχουν άλλοι λόγοι ανησυχίας, ουσία που έχει ταξινομηθεί ως επικίνδυνη, σύμφωνα με την οδηγία 67/548/ΕΟΚ και βρίσκεται στο βιοκτόνο προϊόν σε συγκέντρωση που οδηγεί στον χαρακτηρισμό του προϊόντος ως επικίνδυνου κατά την έννοια της οδηγίας 1999/45/ΕΚ.

Σύμφωνα με το άρθρο 5, τα βιοκτόνα προϊόντα αδειοδοτούνται μόνο εφόσον το (τα) δραστικό(ά) συστατικό(ά) που περιέχεται σε αυτά είναι εγγεγραμμένο(α) στο παράρτημα Ι ή ΙΑ και έχει(ουν) εγκριθεί μετά από πληρέστατη εκτίμηση των κινδύνων για την ανθρώπινηγεία και για το περιβάλλον· πρέπει επίσης να έχει αναγνωριστεί η αποτελεσματικότητα του βιοκτόνου προϊόντος και η έλλειψη ανεπιθύμητων επιδράσεων στον οργανισμό — στόχο καθώς και για τηνγεία του ανθρώπου και για το περιβάλλον.

Για να εγγραφεί ένα δραστικό συστατικό στο παράτημα Ι ή ΙΑ, οι αιτούντες οφείλουν ναποβάλλουν φακέλους με τα δεδομένα που ορίζονται στα παραρτήματα της Οδηγίας, όπου περιλαμβάνονται πληροφορίες για το δραστικό συστατικό και τουλάχιστον ένα βιοκτόνο. Και πάλι, η αποτελεσματικότητα και η απουσία ανεπιθύμητων δράσεων συνιστούν σημαντικά κριτήρια για τη λήψη αποφάσεως. Σύμφωνα με το άρθρο ΙΙΒ, ο φάκελος για το βιοκτόνο πρέπει να περιλαμβάνει τοξικολογικά και οικοτοξικολογικά δεδομένα για όλες τις ανησυχητικές ουσίες που περιέχονται στο προϊόν. Η απαίτηση αυτή ισχύει επίσης για τους φακέλους πουποβάλλονται για την αδειοδότηση μεμονωμένων βιοκτόνων.

Ούτε η Οδηγία, ούτε ο κανονισμός της Επιτροπής (ΕΚ) αριθ. 1896/2000 της 7ης Σεπτεμβρίου 2000 για την πρώτη φάση του προγράμματος που αναφέρεται στο άρθρο 16 παράγραφος 2 της Οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τα βιοκτόνα(1) θεσπίζει καταλόγους δραστικών συστατικών που μπορούν να χρησιμοποιούνται στα βιοκτόνα. Αντιθέτως, σύμφωνα με το άρθρο 3 του κανονισμού, οι δραστικές ουσίες που έχουν τεθεί σε κυκλοφορία πριν από τις 14 Μαΐου 2000 πρέπει να έχουν προσδιοριστεί από τους παραγωγούς πριν τις 28 Μαρτίου 2002. Οι παρασκευαστές μπορούν επίσης να προσδιορίζουν τέτοιεςπάρχουσες δραστικές ουσίες. Σύμφωνα με το άρθρο 4 του ιδίου κανονισμού, οι παραγωγοί και οι παρασκευαστές και οι ενώσεις που επιθυμούν ναποβάλουν αίτηση για εγγραφή, στο παράρτημα Ι ή ΙΑ της Οδηγίας,πάρχουσας δραστικής ουσίας, οφείλουν να προβαίνουν σε κοινοποίηση μέχρι την 28η Μαρτίου 2002. Εναπόκειται επομένως στους παραγωγούς ή στους παρασκευαστές να αποφασίζουν, βάσει των ορισμών και κριτηρίων που θεσπίζει η Οδηγία, κατά πόσον θεωρούν κάποια ουσία ως δραστικό συστατικό και κατά πόσον επιθυμούν ναποβάλουν αίτηση για εγγραφή στο παράρτημα Ι ή ΙΑ.

Εάν οι ενώσεις χρωμίου που χρησιμοποιούνται από τους ιδίους δεν πληρούν τα κριτήρια του ορισμού του δραστικού συστατικού, δενπόκεινται σε κοινοποίηση η προσδιορισμό. Ωστόσο, σε περίπτωση που ένας παραγωγούς ή παρασκευαστής θεωρεί ότι όντως πληρούν τα κριτήρια του ορισμού, δύναται να κοινοποιήσει τις ενώσεις αυτές προς εγγραφή στο παράρτημα Ι ή ΙΑ και στη συνέχεια οφείλει να προσκομίσει όλα τα αναγκαία στοιχεία, συμπεριλαμβανομένων των σχετικών με την αποτελεσματικότητα στοιχείων, το αργότερο μέχρι τις 28 Μαρτίου 2004.

Σε κάθε περίπτωση πάντως, ένα βιοκτόνο που χρησιμοποιείται για τη συντήρηση του ξύλου, και το οποίο περιέχει ενώσεις χρωμίου,πόκειται σε αδειοδότηση με βάση τα κριτήρια που ορίζει το άρθρο 5 της οδηγίας 98/8/ΕΚ. Καταρχήν, τα βιοκτόνα που περιέχουν χρώμιο και που χρησιμοποιούνται ως συντηρητικά του ξύλου, περιέχουν την εξασθενή μορφή των ενώσεων χρωμίου, οι οποίες έχουν χαρακτηρισθεί ως επικίνδυνες δυνάμει της οδηγίας 67/548/ΕΟΚ του Συμβουλίου της 27ης Ιουνίου 1967 περί συγκλίσεως των νομοθετικών, κανονιστικών και διοικητικών διατάξεων των σχετικών με την ταξινόμηση, τη συσκευασία και την επισήμανση των επικίνδυνων ουσιών(2) και, ως εκ τούτου, πληρούν τον ορισμό των ανησυχητικών ουσιών· περιορίζονται δε στις ενώσεις τρισθενούς χρωμίου (ΙΙΙ) μόνο κατά τη διαδικασία προσήλωσης. Οι φάκελοι για τα εν λόγω βιοκτόνα οφείλουν, ως εκ τούτου, να περιέχουν όλες τις απαιτούμενες πληροφορίες σχετικά με τις ενώσεις χρωμίου, ακόμη και εάν δεν θεωρούνται δραστικά συστατικά.

Η Επιτροπή θεωρεί ότι η ορθή εφαρμογή της οδηγίας 98/8/ΕΚ θα αποτρέψει την στρέβλωση του ανταγωνισμού και την εμφάνιση εμποδίων στο εμπόριο για τα συντηρητικά του ξύλου που περιέχουν ενώσεις χρωμίου, επειδή θα εγγυηθεί τη βελτίωση της εναρμόνισης τωνφιστάμενων σήμερα σε διάφορα κράτη μέλη αδειοδοτήσεων.

(1) ΕΕ L 228 της 8.9.2000.

(2) ΕΕ P 196 της 16.8.1967.